सामूहिक वन अधिकार पट्टा वाले बैगा हितग्राहियों को पानी उपलब्ध कराने दो बोर और दो कुआं खनन कराने के निर्देश
गौरेला पेंड्रा मरवाही/ कलेक्टर प्रियंका ऋषि महोबिया ने आज गौरेला विकासखंड के धनौली पंचायत में बैगा बाहुल्य क्षेत्र का निरीक्षण किया। उन्होने धनौली पंचायत के छुहलापानी गांव में सामूहिक वन अधिकार पट्टा वाले बैगा हितग्राहियों को खेती बाड़ी, निस्तार आदि के लिए पानी उपलब्ध कराने मनरेगा के तहत दो बोर और दो कुंआ खनन कराने के निर्देश दिए।
कलेक्टर ने करंगरा पहाडी की तलहटी में नैसर्गिक वातावरण में स्थित ग्राम छुलहापानी में बैगा श्री सोनसाय और रामसाय के घर जाकर उनके रहन सहन और परिवेश को करीब से देखा।
उन्होने बैगा बच्चों से रूबरू होकर उनके पढ़ाई लिखाई, राशन, पानी, बिजली एवं जीवन शैली के बारे में पूछताछ भी की।
उन्होने सोनसाय बैगा के घर प्लास्टिक की स्टूल पर बैठकर नमक-मिर्ची के साथ कच्चा आम भी खाया। उन्होने सोनसाय की पुत्री कुमारी प्रीती बैगा से आत्मीयता से बात की और उनके पढ़ाई लिखाई की बारे में जानकारी ली। प्रीती ने बताया कि वे इस साल 11वीं कक्षा प्रथम श्रेणी में उत्तीर्ण की है।https://pagead2.googlesyndication.com/pagead/js/adsbygoogle.js?client=ca-pub-2953008738960898" crossorigin="anonymous">
उन्होने कृषि विषय लिया है और शिक्षक बनना चाहती है।
कलेक्टर ने उनके पिता सोनसाय से कहा कि वे बेटी की शादी जल्दी नहीं करें और उनकी पढ़ाई आगे जारी रखे। कलेक्टर ने प्रीति को कक्षा 9वी में सायकल मिलने तथा वर्तमान में सायकल खराब होने के कारण पैदल स्कूल जाने की जानकारी पर प्रीती की सायकल की मरम्मत कराने के निर्देश ग्रामीण कृषि विस्तार अधिकारी को दिए।